CELEX: 62012CA0431
Language: mt
Date: 2013-10-24 00:00:00
Title: Kawża C-431/12: Sentenza tal-Qorti tal-Ġustizzja (L-Għaxar Awla) tal- 24 ta’ Ottubru 2013 (talba għal deċiżjoni preliminari tal-Inalta Curte de Casație și Justiție — ir-Rumanija) — Agenția Națională de Administrare Fiscală vs SC Rafinăria Steaua Română SA (Tassazzjoni — Taxxa fuq il-valur miżjud — Rimbors tal-VAT eċċessiva permezz tat-tpaċija — Annullament tal-avviżi ta’ tpaċija — Obbligu li jitħallsu l-interessi moratorji lill-persuna taxxabbli)

14.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 367/19
            
         Sentenza tal-Qorti tal-Ġustizzja (L-Għaxar Awla) tal-24 ta’ Ottubru 2013 (talba għal deċiżjoni preliminari tal-Inalta Curte de Casație și Justiție — ir-Rumanija) — Agenția Națională de Administrare Fiscală vs SC Rafinăria Steaua Română SA
   (Kawża C-431/12) (1)
   
   (Tassazzjoni - Taxxa fuq il-valur miżjud - Rimbors tal-VAT eċċessiva permezz tat-tpaċija - Annullament tal-avviżi ta’ tpaċija - Obbligu li jitħallsu l-interessi moratorji lill-persuna taxxabbli)
   2013/C 367/32
   Lingwa tal-kawża: ir-Rumen
   
      Qorti tar-rinviju
   
   Inalta Curte de Casație și Justiție
   
      Partijiet fil-kawża prinċipali
   
   
      Rikorrenti: Agenția Națională de Administrare Fiscală
   
      Konvenuta: SC Rafinăria Steaua Română SA
   
      Suġġett
   
   Talba għal deċiżjoni preliminari — Inalta Curte de Casație și Justiție — Interpretazzjoni tal-Artikolu 183 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1) — Ħlas lura tal-VAT eċċessiva permezz ta’ tpaċija — Obbligu tal-awtoritajiet fiskali li jħallsu l-interessi moratorji f’każ ta’ annullament tal-avviż ta’ tpaċija minn qorti
   
      Dispożittiv
   
   L-Artikolu 183 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, għandu jiġi interpretat fis-sens li dan jipprekludi sitwazzjoni fejn, persuna taxxabbli li tkun talbet ir-rimbors tat-taxxa fuq il-valur miżjud eċċessiva mħallsa bil-quddiem fuq it-taxxa fuq il-valur miżjud li tkun dovuta minnha, ma tkunx tista’ tikseb, mingħand l-amministrazzjoni fiskali ta’ Stat Membru, interessi moratorji fuq rimbors imwettaq b’mod tardiv minn din l-amministrazzjoni, għal perijodu li matulu kienu fis-seħħ atti amministrattivi li jeskludu r-rimbors, u li sussegwentement kienu ġew annullati permezz ta’ deċiżjoni ġudizzjarja.
   
      (1)  ĠU C 399, 22.12.2012.